Ch’ng Toh Eng

Dato’ Ch’ng Toh Eng merupakan bekas anggota Exco Selangor dari bulan Mei 1995 hingga Mac 2008. Ketika itu beliau memegang jawatan pengerusi multimedia, alam sekitar dan pembangunan kampung-kampung baru.

Dato’ Ch’ng Toh Eng memulakan kerjayanya sebagai seorang guru di Pulau Pinang sebelum ditukarkan ke Kuala Selangor. Pada 1990, beliau dilantik sebagai setiausaha akhbar kepada Menteri Perumahan dan Kerajaan Tempatan ketika itu iaitu Datuk Seri Ting Chew Peh.

Beliau dianugerahi pingat Setia Mahkota Selangor (SMS) pada Mac 1996 dan pada bulan Mac 1999 beliau menerima pingat Dato’ Paduka Mahkota Selangor (DPMS) yang membawa gelaran Dato’ daripada Kerajaan Negeri Selangor.

Kerjaya 
 1990 - Setiausaha Akhbar kepada Menteri Perumahan dan Kerajaan Tempatan
 1993 - Setiausaha Politik kepada Menteri Perumahan dan Kerajaan Tempatan
 Mei 1995 - Anggota Exco Selangor - Pengerusi Jawatankuasa Sains, Teknologi dan Alam Sekitar, dan Jawatankuasa Pembangunan Masyarakat
 Jun 1997 - Anggota Exco Selangor - Pengerusi Jawatankuasa Belia, Sukan dan Sains, Teknologi dan Alam Sekitar.
 Jun 1998 - Anggota Exco Selangor - Pengerusi, Jawatankuasa Perpaduan dan Pembangunan Sosial
 Dis 1999 - Anggota Exco Selangor- Pengerusi Jawatankuasa Kebudayaan, Pelancongan, Sains, Teknologi dan Alam Sekitar
 Ogos 2000 - Anggota Exco Selangor - Pengerusi Jawatankuasa Pembangunan Kampung-kampung Baru dan Teknologi Maklumat
 Mac 2004 – Anggota Exco Selangor - Pengerusi Jawatankuasa Multimedia, Alam Sekitar dan Kampung-kampung baru Negeri

Politik 
 Ogos 1990 – Ahli Jawatankuasa Pusat Pemuda MCA
 Jun 1993 – Timbalan Setiausaha Agung, Pemuda MCA
 Apr 1995, Pilihanraya Umum ke-9 – Selangor (BN-MCA) Anggota Dewan Undangan Negeri (ADUN) Kuala Kubu Baharu (menang tanpa bertanding)
 Mei 1996 – Timbalan Pengerusi, Pemuda MCA Selangor ( menang tanpa bertanding)
 1996/1998 – Naib Pengerusi, Pemuda MCA
 Nov 1999, Piliharaya ke-10 – ADUN Kuala Kubu Baharu (BN-MCA) Selangor untuk penggal ke dua. Mengalahkan K.C. Cheah (DAP) dengan majoriti 4,817 undi
 Jun 1999 – Pengerusi Pemuda MCA Selangor (menang tanpa bertanding)
 Sept 2002 – Setiausaha MCA Selangor
 Mac 2004, Pilihanraya ke-11 – ADUN Kuala Kubu Baharu (BN-MCA) Selangor untuk penggal ke tiga. Mengalahkan Kuan Wai Soon (DAP) dengan majoriti 7,456 undi
 Mei 2005 – Pengerusi MCA Bahagian Hulu Selangor
 Ogos 2005 – Ahli, Jawatankuasa Pusat MCA untuk penggal 2005/2008

Anggota Persatuan Cina Malaysia
Ahli Dewan Undangan Negeri Selangor ke-11
Ahli Dewan Undangan Negeri Selangor ke-10
Setiausaha Politik (Malaysia)